JUMAL KÕNELEB
Tere ja rõõm kohtuda!
Tere tulemast vaatama saadet "Jumal kõneleb".
Tahame jagada arusaamist, mõistmist ja infot selle kohta,
et Jumal elab.
Jumal on elav Jumal, kes tahab olla meiega ühenduses.
Me oleme leidnud selle ühenduse ja sellest tahamegi täna rääkida.
Elavast ühendusest elava Jumalaga.
Kas pole imeline? - See on vägev,
sest me räägime täna Pühast Vaimust.
Ilmutus Pühast Vaimust -
sellest, kes Ta on ja mis kõik selles sisaldub.
Seda tahamegi jagada.
Ja uurida ning mõtiskleda selle üle,
kes Ta tegelikult on ja mis on Tema ülesanne.
Eelkõige aga ka seda, kus Ta on.
See ongi võtmeküsimus: kus Ta on?
Mitmed usklikud elavad nii üksikutena,
otsekui Jumal oleks kaugel ja kuuleks vaid aeg-ajalt.
Justkui me peaksime kisendama Tema poole.
Kuid kas see ikka peab nii olema?
Kas näiteks praegu, kui oleme siin kristlikus koolis,
kas Ta on siin kristlikus koolis?
Kas Ta on koos sinuga?
Kus Ta on?
Me kõik igatseme sellist Jumalat,
kes on keset argipäeva meie keskel ja juures.
Igatseme Jumalat, kellega võib olla ühenduses.
Elavas ühenduses. Päriselt.
Päris Jumal, kes päriselt tegutseb ja on päriselt olemas.
Mina igatsesin sellist Jumalat.
Ja ma ka leidsin Ta.
Kui Jeesuse ristilöömine oli lähedal
ja Ta oli ära minemas.
Kui mõelda jüngrite olukorra peale,
siis nad olid saanud elada koos Jeesusega.
Nad elasid konkreetselt koos mitu aastat.
Nad olid kindlasti õppinud usaldama Teda.
Mõtle, et sa saad kogu aeg olla koos Jeesusega, kes on armastus.
Kui turvaline, imeliselt kaitsud ning elule tähendust andev see on.
Korraga aga hakkab Jeesus rääkima, et Ta lahkub peagi.
"See hetk on varsti käes, et ma lähen ära."
See tekitas jüngrites ahastust.
"Kuidas me toime tuleme? Sa ei saa sedasi teha!
Mida me edasi teeme? See ei saa olla tõsi!
Sa ei tohi meid maha jätta! Me oleme Sinuga koos kaitstud."
Ja siis ütleb Jeesus nii: " Teie süda ärgu ehmugu!"
Kuidas mitte muretseda, kui Jeesus on lahkumas?
"Uskuge Jumalasse ja uskuge minusse!
Ja ma palun Isa ja ta annab teile teise Lohutaja,
et tema oleks teiega igavesti:"
Ta lubab teist Lohutajat.
Jeesus lahkub, aga ütleb, et läkitab meile teise Lohutaja,
kes saab olema meiega igavesti.
Johannese 14:16.
"Tõe Vaimu, keda maailm ei saa võtta vastu,
sest ta ei näe teda ega tunne teda ära.
Teie tunnete tema ära,
sest ta jääb teie juurde ja on teie sees.
Ma ei jäta teid orbudeks..."
Jeesus ütleb, et isegi kui Ta lahkub,
ei jäta Ta meid orbudeks, vaid: "ma tulen teie juurde".
Mida Ta selle all mõtleb?
Seda on tõesti kasulik mõista, sest kuigi Jeesus oli nende keskel,
umbes kolme aasta jagu,
ei mõistnud nad siiski sageli Tema juttu.
Kuigi Ta oli see, kes Ta oli ja tegi nende keskel imesid,
ei saanud nad sageli midagi aru
ja olid täitsa segaduses, kui Jeesus rääkis oma ära minemisest
Mõistagi olid nad paanikas.
Nad ei saanud asjadele pihta isegi siis, kui Ta oli nende keskel,
mis saab veel siis, kui Ta ära läheb?
See on olukord, milles justkui paljud kristlased oleks.
Mõeldakse, et Jeesus on Isa paremal käel
ja meie oleme siin üksinda.
Oleksime justkui orvud oodates, et Ta tuleks tagasi.
Või et me kohtuks Temaga siis, kui me pääseme taevasse.
Siis ei pea enam olema üksinda.
Paljud on väga üksildased.
Nagu varem ütlesin, paljud kisendavad Jumala poole.
Mõni arvab, et tuleb piisavalt paastuda,
teha midagi ja lugeda rohkem Piiblit,
siis võib-olla Ta kuuleb ja tuleb mulle lähemale.
Aga kas see on nii?
Jeesus ütleb midagi otsustavat Johannese 14:17:
"Tõe Vaimu, keda maailm ei saa võtta vastu,
sest nad ei tunne Teda,
aga Teie tunnete Tema ära."
Jeesus ütleb juba siin,
et me tunneme ära Püha Vaimu, kes on tulemas.
Nelipühisündmusi polnud veel olnud
ja ometi ütles Jeesus, et te tunnete Teda juba.
Kuidas nii?
Ta jätkab salmis 18, mida lugesime:
"Ma ei jäta teid orbudeks, ma tulen teie juurde."
Ta ei öelnud:
"Jumal ei jäta teid orbudeks, vaid Püha Vaim tuleb teie juurde.",
vaid Jeesus ütles:
"Ma ei jäta teid orbudeks, ma tulen teie juurde."
Kui Jeesus mõtleks selle all oma teistkordset tulemist,
siis oleksime küll Tema naasemiseni orvu olukorras.
Aga Jeesus ütleb, et Ta ei jäta meid kunagi orbudeks,
sest Ta tuleb meie juurde.
See tähendab selgelt seda,
et nelipühapäeval, kui Püha Vaim täitis jüngrid,
siis Jeesus oli jälle nende keskel.
Oma Vaimu kaudu.
Nüüd jah oma Vaimu kaudu.
1. Peetruse 1:11: "...nendes olev Kristuse Vaim..."
Jumal on kolmainsus - Isa, Poeg ja Püha Vaim.
Nende vahel ei ole erinevust.
Kui Püha Vaim täitis jüngrid ja oli korraga nendega,
siis see oligi Jeesus nende keskel.
Selle pärast Jeesus ütleski, et nad tunnevad seda Vaimu juba,
sest Tema ise oli tulemas.
Me võime mõelda: "Kus on Jumal?"
- Taevas.
- Jumal Isa? - Jah.
- Taevas.
Jumal on tavariigis, mis on meie lähedal.
Aga kus on Jeesus?
Istub Isa paremal käel.
Ta on samuti taevariigis ehk taevas.
Aga kus on Püha Vaim?
Kus on Püha Vaim?
On Ta siin kusagil?
Kus Ta on?
Kas ma saan kuidagi vaadata enese sisse?
- Hea oleks, kui saaks.
Püha Vaim on Jumal siin maa peal.
Püha Vaim on maa peal.
Ta on siin koos meiega.
Püha Vaimu kohta võib kasutada ka nime Immaanuel,
mis tähendab "Jumal meiega".
Immaanuel oli tegelikult üks Jeesuse nimedest.
Püha Vaim on tegelikult midagi enamat.
Vaatame, mis siis nelipühapäeval juhtus?
- Kui Püha Vaim tuli.
Vaatame.
Apostlite teod 2:1-4:
"Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga
ning hakkasid rääkima teisi keeli, nõnda nagu Vaim neile andis rääkida."
Taevas avanes ja Püha Vaim laskus iga jüngri üle.
"Kui nüüd see hääl kostis, tuli kokku nende kogukond,
ja kõiki valdas hämmastus,
sest igaüks kuulis räägitavat oma murret.
Nad jahmusid ja panid imeks, öeldes:
Ennäe, eks need kõik, kes räägivad, ole galilealased?
Kuidas siis meist igaüks kuuleb oma sünnimaa murret?"
"Nad kõik olid jahmunud ja kahevahel
ning ütlesid üksteisele: Mis see küll peab olema?”
Mõned aga ütlesid pilgates: Nad on täis magusat veini!”
Miks seda nende kohta öeldi? Sest nad olid nii rõõmsad ja vabad.
Aamen! See kirjakoht jätkub nii:
"Siis tõusis Peetrus koos nende üheteistkümnega püsti,
tõstis häält ja kõneles neile..."
Tore seik on ka see,
et enne seda olukorda
olid nad hirmunud ja lukustatud uste taga peidus
ega julgenud midagi teha.
Nad kartsid roomlasi ja varisere, kuid korraga astub Peetrus ette.
- Ta on korraga julge.
Korraga ta oli täis Jeesuse öeldut
oodata Isa tõotust ja Püha Vaimu tulekut,
kellega kaasnevat vägi.
Peetrusel on korraga vägi. - Just nii.
Ta astub ette koos kõigi 11-jüngriga.
Kõik nad julgesid nüüd astuda ette, ilma hirmu tundmata.
"Ta tõstis häält ja rääkis:
Juuda mehed ja kõik Jeruusalemma elanikud!
Olgu see teil teada - pange tähele mu sõnu!
Nemad ei ole sugugi joobnud, nagu te arvate,
on ju alles kell üheksa hommikul.
Vaid see on, mida prohvet Joel on öelnud..."
Seega siin täitus Vana Testamendi prohveteering.
"Ja viimseil päevil sünnib, ütleb Jumal,
et ma valan oma Vaimust välja kõigi inimeste peale
ja teie pojad ja teie tütred ennustavad ja teie noored näevad nägemusi
ning oma teenrite ja teenijate peale
ma valan neil päevil välja oma Vaimust
ja nad ennustavad."
Siin täitus Jumala tõotus, et Püha Vaim tuleb kõikide peale.
Siin on ka märkimisväärselt suur erinevus selles,
et Püha Vaim ei ole enam meie kohal,
vaid nagu juba varem Johannese 14:17 põhjal välja tõime,
siis Jeesus ütles, et Ta on meie sees.
Ta ei olnud enam nende keskel.
Jeesus polnud pärast seda nende keskel, vaid nende sees.
Püha Vaim tuli
ja on nüüd siin.
Kas teadsid, et igaüks meist,
kes on võtnud Jeesuse oma ellu vastu,
saab võtta vastu täpselt selle sama asja kui jüngrid.
Selle sama Vaimuga täitumise ja Vaimu väljavalamise.
Me saame selle vastu võtta. See kuulub igale kristlasele.
See ei ole keeruline ega mingil moel kummaline.
See on just see,
et kui ma võtan Jeesuse vastu, siis ma saangi Jeesuse.
Kui võtad Jeesuse oma südamesse vastu,
siis Ta elab oma Vaimu kaudu meie sees.
Ta pole siin enam füüsiliselt, aga oma Vaimu kaudu.
Ta pole enam kaugel,
vaid Ta elab meie sees oma Vaimu kaudu.
Ta on meie sees - lähemal kui keegi teine.
Jeesus on mulle lähemal kui sina. - Sa oledki ju üpris kaugel praegu.
Me kipume nii kergesti vaatama Vana Testamendi kangelasi -
näiteks Taavetit või Moosest
ja kui tohutult lähedane suhe neil oli Jumalaga.
Näeme, et Mooses vestles Issandaga
ja Taavet küsis ning Issand vastas talle.
Ka Saamuelil oli lähedane suhe Jeesusega.
Ja siis me haletseme ennast,
nagu neil oleks midagi paremat meist.
Aga kas meil pole mitte parem leping?
- Võiks arvata küll.
Jumal kirjutas Uue Testamendi,
milles öeldakse, et see on parem leping.
Heebrealastele 8:10 öeldakse tõepoolest nii:
"Sest see leping,
mille ma teen Iisraeli kojaga pärast neid päevi,
ütleb Issand, on niisugune:
ma annan oma seadused nende mõistusesse
ja kirjutan need nende südamesse
ja ma olen neile Jumalaks ja nemad saavad mulle rahvaks."
Miks see on tähtis?
"Ja kunagi enam ei õpeta keegi oma kaaskodanikku
ega keegi oma venda, öeldes: Tunne Issandat!”,
sest kõik tunnevad mind, nende pisikestest kuni suurteni,
sest ma olen armuline nende ülekohtuste tegude vastu
ja ei tuleta enam meelde nende patte.”
Piibel ütleb, et see uus leping, mis meil on Jeesuse vere kaudu,
annab meile midagi paremat.
Miks see annab meile paremat?
Sest Püha vaim oli toona vaid teatud isikute kohal.
Kui arvad, et Taavetil oli palju parem olukord kui sul,
siis see ei pea paika.
Kui imetled Moosese olukorda, siis ka see ei pea paika,
sest sinul ja minul, kui oleme võtnud Jeesuse vastu,
on midag palju paremat.
Püha Vaim oli vaid nende kohal, aga Ta elab meie sees.
Sellepärast on uus leping parem,
"sest kõik tunnevad mind, nende pisikestest kuni suurteni."
- Kas võin jagada selle kohta ühe toreda näite?
Jaga.
Meil oli täna hommikul ühiskogunemine siin koolis -
just selles ruumis, kus praegu viibime,
kõnelesin kõigile meie õpilastele, kes kogunesid siia suurde ruumi.
Julgustasin neid ja õpetasin seda, mida alati õpetan,
et Jumal tahab kõnetada sind täna.
Ja siis me veetsime vaikse hetke Issanda ligiolus.
Ülistusmuusika mängis ja me olime vaikselt Issanda ligiolus.
Ja siis hakkasid lapsed rääkima.
Üks ütles, et nägi, kuidas Jeesus tuli ja kallistas teda.
Teine rääkis, et Jeesus ütles talle, et ta on väga oluline.
Kolmas rääkis, et Jeesus lubas tema eest alati hoolt kanda.
Nagu Piibel ütleb: kõik - väiksemast suuremani,
õpivad Teda tundma.
Kas tead, miks see on meie jaoks ja just meie koolis praegu eriti tähtis?
Sest üks meie kooli õpilastest suri,
aga Püha Vaimu kohta öeldakse, et Ta on lohutaja
ja just sedasi Ta tulebki ning lohutab meid.
Üks meie kooli õpilastest hukkus traagiliselt liiklusõnnetuses.
Ta oli minu klassi õpilane, nii et see on olnud väga raske.
Samas on see kurvastus meid ka ühendanud
ja imeline on teada, et temaga on kõik hästi.
Ta väikevend ütles täna peale kehalise tundi naeratades:
"Mu vend on nüüd juba taevakodus, kuigi ta läks veidi liiga vara."
Aga ta on juba kodus.
See sama Jumal on olemas ka sinu jaoks
ja elab su südames, kui oled võtnud Jeesuse vastu.
Ta tahab olla sinuga lähedases ühenduses.
Kui sa ei ole võtnud Jeesust vastu, siis ma ütlen, et nüüd on selleks aeg.
Täna on päästepäev.
Ta on andestanud kõik sinugi patud ja lepitanud need juba ristil,
et sinagi saaksid igavese elu ja ühenduse Temaga.
See on kõige tähtsam asi meie kõikide jaoks.
Loen uuesti Johannese 14:18:
"Ma ei jäta teid orbudeks, ma tulen teie juurde."
"Ja ma palun Isa ja ta annab teile teise Lohutaja,
et tema oleks teiega igavesti:
Tõe Vaimu, keda maailm ei saa võtta vastu,
sest ta ei näe teda ega tunne teda ära.
Teie tunnete tema ära."
Issand ütleb siin, et sa tunned Ta ära.
Väikseimast. kuni suurimani.
Kuidas nii?
"Sest ta jääb
teie juurde ja on teie sees."
Ta on teie sees.
Seda on nii oluline mõista, et Ta jääb.
Kui oled kord võtnud Püha Vaimu vastu,
siis Ta ei tule ega lähe,
et peaksid kartma, et Ta jätab su maha.
Püha Vaim on tulnud, et olla ja jääda ja Ta jääb.
Tahame sind tõesti julgustada
just nüüd, kui on väga kitsas aeg ühel või teisel põhjusel,
Jumal tahab tulla meile kõigile väga lähedale.
Sinu karantiiniaeg võib muutuda jumalikuks paradiisiaiaks.
Jumala ligiolu paigaks, kui annad Talle aega ja ruumi.
Nüüd on aeg kinnitada oma süda Temasse
ja õppida Teda tundma.
Aamen.
Palvetame koos sinuga
Aitäh, taevane Isa, et Sa saatsid oma ainusündinud Poja.
Aitäh, Jeesus, et Sa surid ristil, lepitasid kõik meie patud
ja läkitasid meile teise lohutaja, et Ta oleks meiega igavesti.
Aitäh, Püha Vaim, Su ligiolu eest!
Aitäh Sinu imelise, lohutava ligiolu eest.
Aitäh, et Sa elad meie sees
ega jäta ja hülga meid kunagi.
Issand, me oleme nii rõõmsad.
See on nii suur rõõmusõnum,
et sisemus peaaegu plahvatab rõõmust.
Võib see olla tõesti tõsi,
et sa oled meiega ja elad minu sees?
Jah, see on tõde.
Mitte sellepärast, et me tunneme midagi erilist.
See ei sõltu üldse tunnetest.
Aga ainult sellepärast, et Piibel ütleb nii.
Võime teada seda ja rõõmustada, võime hõisata ja käia nägu naerul,
sest me teame, et me ei ole enam orvud ega üksi,
vaid Sina oled siin koos meiega.
Sa oled Jumal siin maa peal.
Meil on maa peal - siin klassis, taeva ja maa Looja.
Ta on minuga koos mind aitamas ja minu sees.
Issand, me tahame koos pühenduda sellele,
et õpime Sind tundma. - Aamen.
Me tõesti tahame seda.
Aita ja juhata meid,
kui õpime Sind tundma ja otsime Sind ka Piiblist.
Kui võime Piibli juures juttu ajada ja kuulata Issand Sinu kõnetust.
Aitäh!
See on nii põnev seiklus, milles saame osaleda.
Issand, palun nüüd kõikide eest, kes vaatavad seda saadet.
Issand, õpeta iga ühte
tundma Sind isiklikult.
Aamen.
Tunnetan, et Issand tahab öelda meile kõigile:
"Mina olen sinu lähedal.
Lähemal kui keegi teine.
Lähemal, kui isegi usud.
Selle pärast ütlen ka: "Usu vaid!
Sest mina elan, mina räägin ja mina tegutsen sinus ja sinu kaudu.
Usu vaid!"
Aamen.
Kas pole tore?
On küll tore!
Võikski jääda palvetama.
Aga sa võidki kodus edasi palvetada, isegi, et see saade saab kohe läbi.
Tahame ka tänada vaatajaid tagasiside ja palvesoovide eest.
On imeline saada te palvesoove.
Üks inimene palus hiljuti eestpalvet, et ta leiaks omale õpingukoha
ja ta saigi selle ning oli äärmiselt tänulik.
Kui soovid teada rohkem me töö kohta,
külasta ekraanil olevat kodulehekülge.
Sealt võib tellida infolehte ja neid raamatuid.
Teine raamat räägib just sellest, millest meie täna.
Kes on Püha Vaim ja kuidas Teda tundma õppida.
Telli ja ole õnnistatud igas mõttes!
Selles pimedas maailmas
vajatakse evangeeliumi rohkem, kui eales varem.
Vajatakse rõõmusõnumit.
Tahan julgustada kõiki vaatajaid panustama sellesse,
et saaksime levitada seda sõnumit kõikjale maailmas.
Helistades 900 1770 annetad 10 eurot.
Võid kasutada ka kontonumbreid, mida näed peatselt ekraanil.
Löö kaasa ja hoolitseme selle eest,
et kõik kuuleksid evangeeliumi enne Jeesuse tagasitulekut,
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7